द स्टूडियो
"गोल्डन ग्लोब्स"
तो अगर तुम जीते, तुम मेरा शुक्रिया अदा करोगे?
नहीं, देखिए, मैं ख़ुद नामांकित नहीं हुआ हूँ, इसलिए मुझे स्टेज पर जाने का मौका नहीं मिलेगा।
स्टूडियो के कार्यकारी अधिकारी ख़ुद नामांकित नहीं हो सकते।
जिस फ़िल्म को मैं मंज़ूरी देता हूँ, वह नामांकित होती है।
रुको, तो तुम भाषण नहीं दे सकोगे?
- तुम ट्रॉफ़ी नहीं जीतोगे? - नहीं। नहीं।
मैटी, मैंने कई लोगों से कहा कि तुम गोल्डन ग्लोब जीतने वाले हो।
लेवेनथॉल परिवार मेरे साथ देखने के लिए सॉयासेट से आया है।
ख़ैर, आप लेवेनथॉल परिवार से कहिए कि अगर ज़ोई क्रैविट्ज़ द्वारा निर्देशित फ़िल्म सर्वश्रेष्ठ म्यूज़िकल
या कॉमेडी फ़िल्म का पुरस्कार जीतती है, जो कि उसे जीतना चाहिए,
तो वह करोड़ों लोगों के सामने अपने भाषण में मेरा शुक्रिया अदा करेगी।
सभी उसे मेरा नाम कहते सुनेंगे।
मैथ्यू, अगर यह ज़ोई की फ़िल्म है,
तो तुमने मुझसे क्यों कहा कि तुम्हारी फ़िल्म नामांकित हुई है?
नहीं, देखिए, फ़िल्म दरअसल मैंने ही बनाई है। मैं फ़िल्म निर्माण दल का हिस्सा हूँ।
यह मेरे बगैर नहीं बनती। पर बात यह है
कि जब तक ज़ोई क्रैविट्ज़ अपने स्वीकृति भाषण में
मेरा शुक्रिया अदा नहीं करेगी, किसी को इसमें मेरी भूमिका के बारे में पता नहीं चलेगा।
तो, तुमने इस नौकरी के लिए इतने त्याग किए हैं, बेहतर होगा कि वह तुम्हारा शुक्रिया अदा करे।
- न पत्नी है, न बच्चे हैं। - मेरी मर्ज़ी से, मॉम।
बस बाकियों के साथ स्टेज पर चढ़ जाना?
हाथ हिलाकर अपनी माँ को इशारा करना, हँ?
- ठीक है, मुझे जाना होगा। आपसे प्यार है। अलविदा! - अलविदा, जान।
गोल्डन ग्लोब्स
ए, मैट।
- ए। - ए, मैट।
ए, कैसे हो?
चार्ली, कृपया, इस तरफ़ देखो।
चार्ली, तुम बढ़िया दिख रहे हो।
चार्ली। चार्ली डी'मेलियो, यहाँ। इस तरफ़ देखो।
- माफ़ करना, तुम मेरे शॉट के आड़े आ रहे हो। - अरे, नहीं।
हैलो, दोस्तों! हम गोल्डन ग्लोब्स में हैं। और देखो मेरे पीछे कौन है। ज़ोई क्रैविट्ज़।
- और वह इतनी अच्छी दिख रही है। - मैं यहाँ ज़ोई क्रैविट्ज़ के साथ हूँ।
- ज़ोई, यह बेहद रोमांचक है! - ए। कैसी हो?
सर्वश्रेष्ठ कॉमेडी या म्यूज़िकल के लिए नामांकित होकर कैसा लग रहा है?
मैं बेहद रोमांचित हूँ कि ग्लोब्स ने हमारी फ़िल्म "ओपन" को मान्यता दी है।
पर साथ ही, अन्य कलाकारों के ख़िलाफ़
मुक़ाबले में खड़ा होना थोड़ा अजीब लगता है, समझी?
जैसे कोई अकेला विजेता हो सकता है। क्योंकि मुझे लगता है कि इस इंडस्ट्री में
जब भी किसी को कुछ ऐसा करने को मिलता है जिसकी वे सच में परवाह करते हैं,
उसे ही असली जीत कहते हैं। इसलिए…
बेशक, उसे जीत कहते हैं।
तुमसे मिलकर बेहद ख़ुशी हुई। और हम यहाँ ग्लोब्स में हैं, तुम किससे मिलने के लिए उत्साहित हो?
- मैटी! - पैटी! ए!
- मैटी, यह हो रहा है। - जानता हूँ। यह रोमांचक है न?
- यह बेहद शानदार है। - नहीं, मेरा मतलब, यह सच में हो रहा है।
- जानता हूँ, यह सच में रोमांचक है। अरे, हाँ। - मुझे हमेशा से ग्लोब्स बेहद पसंद था, पर…
ख़ासतौर पर जब मैं पी रही होती थी। पर एक उम्मीदवार के रूप में यहाँ होना…
- हाँ। हाँ। - …इसका रोमांच कुछ अलग ही है।
- तुम्हारी जीत हम सबकी जीत है, समझी? - हाँ।
हाँ, पर निर्माता के रूप में, मैं सच में जीत सकती हूँ।
- हाँ, हाँ। - हाँ, मैं स्टेज पर जा सकती हूँ,
अवॉर्ड घर ले जाकर हॉलीवुड के इतिहास में हमेशा के लिए अपना नाम दर्ज कर सकती हूँ।
और मेरी विरासत हमेशा के लिए स्थापित हो जाएगी।
हाँ। यह सच में शानदार होगा।
ये सारे लोग कौन हैं? मैं किसी को भी नहीं पहचानता।
ये सोशल मीडिया इन्फ़्लुएंसर हैं। इनमें से ज़्यादातर अंदर भी नहीं जाएँगे।
ये बस टिकटॉक के लिए रेड कारपेट पर रीलें बनाकर चले जाएँगे।
हे भगवान।
इस शहर को क्या हो रहा है?
मुझे याद है
जब गोल्डन ग्लोब्स का रेड कारपेट सच में कुछ मायने रखता था।
हाँ, पर अगर फ़ोन से आसक्त ये बच्चे 15 सेकंड से ज़्यादा
समय तक किसी चीज़ पर ध्यान केंद्रित न करें,
तो ये सब डीईआई विभागों के रास्ते जाएँगे।
- यह अफ़सोस की बात होगी। - हैलो!
हम ग्लोबज़िंग कर रहे हैं।
हम ग्लोबज़िंग कर रहे हैं, यो!
कैसे हो? तुमसे मिलकर ख़ुशी हुई, यार।
- तुम ख़ूबसूरत लग रही हो। - तुम्हें देखो। वाह!
- मुझे टेबल संख्या 172 दी गई है। और तुम लोगों को? - चार।
- चार? - हाँ।
मुझे तुमसे 168 टेबल दूर क्यों बिठाया गया? हे भगवान, क्या मैं टीवी वालों के साथ बैठूँगा? अघ।
- ईश। इसके लिए खेद है। - बेचारा।
- ए, पैटी। - यह स्टलोन है। ए!
मुझे उससे बात करनी होगी। बात तो नहीं करना चाहती, पर मेरा घोड़ा अब भी उसके पास है।
- स्लाई, मेरा बटरकप कहाँ है? - हे भगवान! यह देखो।
ऐडम कमबख़्त स्कॉट!
सैल? हे भगवान। कैसे हो?
- कितने अरसे बाद मिले हैं! - हाँ।
- ए, कैसे हो, मैट? - कैसे हो, यार?
सुनो, लगभग 20 साल पहले, जब मैं पहली बार यहाँ आया था,
मैं छह महीने तक सैल के सोफ़े पर सोया था।
- मुझे यह पता नहीं था। - हाँ!
इस कमबख़्त के मोज़ों से बहुत बू आती थी।
- सच। - अब उसके लिंग से आती है।
बिल्कुल सही कहा।
- ए, तुम्हें कौन सी टेबल दी गई है? - तीन नंबर।
- तीन? तीन? - हाँ।
- मैट रैमिक। - मिच! तुमसे मिलकर ख़ुशी हुई।
- ज़ोई को कॉन्टिनेंटल में "ओपन" बनाकर बहुत मज़ा आया। - हमें भी बहुत ख़ुशी हुई।
- उसने काफ़ी मज़े किए। - हाँ। यह अच्छी बात है।
- तो फिर क्यों ना तुम… - क्या हम वहाँ "ब्लैकविंग" बना सकते हैं?
हाँ। तो उससे कहो कि जल्दी सौदा तय करे।
- तो फिर इतनी बड़ी अग्रिम राशि मत लो। - मैं तुमसे ज़्यादा पैसे नहीं ले रहा हूँ।
इससे वह अपने पूरे करियर में किसी भी फ़िल्म के लिए मिली रकम के मुक़ाबले
काफ़ी ज़्यादा पैसे कमाएगी, समझे?
ज़ोई का एक वैम्पायर शिकारी के रूप में काला बॉडीसूट पहने
पवित्र पानी में डूबा हुआ लाल ग्लॉक पकड़े दिखने का मतलब है लाखों की कमाई।
ए, मुझे ऐसे क्यों ठग रहे हो?
देखो, मुझे पता है कि हम दोनों यहूदी हैं। मुझे यहूदी वाले मज़ाक पसंद नहीं है।
- तुम्हें यह बेहद पसंद है। - नहीं…
नहीं, सच में, चलो यह सौदा तय करें।
वह फैसला नहीं कर पा रही है। बस सौदे को थोड़ा और आकर्षक बना दो।
कृपया अपनी सीटों पर बैठें। शो शुरू होने वाला है।
बेहतरीन और अंतिम प्रस्ताव है। ले लो या छोड़ दो, समझे?
- मुझे पता है कि तुम ब्लफ़ कर रहे हो। - ठीक है। हाँ।
- तुम ब्लफ़ कर रहे हो न? - बाद में संपर्क करना, ठीक है?
ए! तुम्हें देखो!
बहुत-बहुत धन्यवाद। मैं यह लेना चाहूँगा।
जेन स्टैट्स्की
धन्यवाद। यह बहुत सम्मान की बात है।
यह ऑस्कर नहीं है, पर फिर भी काफ़ी शानदार है।
जब हमने "डेफ़निंग साइलेन्स" का प्रस्ताव दिया था,
हमारे प्रतिनिधियों ने हमसे कहा था कि कोई छोटी सीरीज़ नहीं खरीदेगा।
पर अब, हमने गोल्डन ग्लोब्स जीता और वे निकाले जाएँगे।
हमारे शानदार कलाकारों और कर्मी दल को बहुत-बहुत धन्यवाद।
और बेशक, मैं उस इंसान को धन्यवाद कहना चाहूँगी जिसके बिना
मैं यह सब नहीं कर पाती।
मेरा सहारा, मेरा सब कुछ, मेरा साथी,
मेरी ज़िंदगी का प्यार : टेड सरैंडोस।
धन्यवाद। मुझे तुमसे प्यार है।
टेड, तुम अब तक के सबसे बेहतरीन स्टूडियो प्रमुख हो।
हाँ, हम शादीशुदा हैं, पर हमारे रिश्ते में छूट है।
पर केवल टेड के साथ।
चलिए बस यह कहें कि वह मुझसे छुटकारा नहीं पा सका।
पर मेरे बॉस के बारे में सारे भद्दे चुटकुलों को परे रखते हुए,
टेड, तुम्हें और नेटफ़्लिक्स के सभी लोगों को बहुत-बहुत धन्यवाद
कि हमें यह बेहद महत्वपूर्ण शो बनाने दिया।। धन्यवाद!
इनके लिए तालियाँ। इतना महत्वपूर्ण शो है।
और यहाँ हर कोई इतना महत्वपूर्ण काम करता है।
मुझे यह बेहद पसंद है और इसलिए मैं घबरा जाता हूँ, समझे? यह बहुत तनावपूर्ण समय है।
उम्मीद है कि हम यह करना जारी रख सकेंगे। और मुझे आप लोगों का पता नहीं,
पर मुझे ऐसा लगने लगा है कि मुझे फ़िल्में देखने जाना होगा।
मानो, अगर मैंने टिकट नहीं खरीदी, तो पूरी इंडस्ट्री तबाह हो जाएगी।
हर ट्रेलर किकस्टार्टर जैसा महसूस होता है।
ख़ासकर महँगी फ़िल्में, जैसे "अवतार।"
वह पूरे हॉलीवुड के लिए गोफ़ंडमी जैसी है।
अगर "अवतार" सफल नहीं हुई, तो हममें से कोई भी फिर कभी काम नहीं कर पाएगा।
मुझे परवाह नहीं अगर आपको वह पसंद न आई। उसकी लागत 300 मिलियन डॉलर है। उन्हें हमारी ज़रूरत है।
और इसलिए टिकट मत खरीदिए क्योंकि आपको "अवतार 3" पसंद है,
इसलिए खरीदिए क्योंकि आपको फ़िल्में पसंद हैं!
ठीक है, हम जल्द ही लौटेंगे।
वह बढ़िया था। वह बेहद मज़ाकिया है।
तुम लोगों के साथ बैठना सम्मान की बात है। और, ज़ोई, यह…
तुम सच में इसकी हक़दार हो, समझी?
- हाँ। - अरे, हाँ, यह मज़ेदार है।
पर, कला को आँकना बेहद अजीब है।
तुम्हें ऐसा नहीं लगता है? यह मुक़ाबला बेहद बचकाना है।
- हाँ, सही कहा। हाँ। - क्या विचार है! वाह।
हाँ, मैं बस इन कार्यक्रमों में मज़े करने की कोशिश करता हूँ, समझी?
और बस इन पलों को जीने की कोशिश करता हूँ।
पर मुझे आज रात के बारे में अच्छा महसूस हो रहा है।
तुम्हारे पास सलाद है? वे हमें पीछे खाना ही नहीं दे रहे हैं। विश्वास ही नहीं होता।
- सैल! यार! हमने कर दिखाया, जो! - हमने कर दिखाया, जो! हे भगवान।
- मैं एक क्रुटॉन ले रहा हूँ। - ऊह! क्या हम एक टीम फ़ोटो लें?
अरे, हाँ! हाँ! यहाँ आओ।
पैटी, यहाँ आओ, कमबख़्त आइकॉन कहीं की।
- हाँ। यहाँ आओ, बॉस। - ज़रूर, ज़ोज़ो।
- यह रही हमारी बॉस। - ठीक है।
- दरअसल, मैट… - हाँ। मैं कहाँ खड़ा होऊँ?
शायद बस वहाँ ताकि तुम ज़्यादा क़रीब न रहो।
- क्योंकि यह… हाँ। धन्यवाद। हाँ। - हाँ, फ़ोटो खींचूँ। हाँ।
बेशक। ज़रूर।
- ठीक है। सभी क़रीब आ जाओ। - धन्यवाद।
- एक, दो, तीन… टीम "ओपन!" - टीम "ओपन!"
हाँ।
चलो एक और लें जिसमें मैट फ़ोन को सीधा पकड़ेगा, क्योंकि यह
- सोशल मीडिया के लिए बेहतर है। - हाँ, ठीक है।
- तुमसे प्यार है! - टीम "ओपन!"
- तुम लोगों से प्यार है! - हो गया।
- चलो देखें। - यह बढ़िया है। सच में अच्छी आई है।
धन्यवाद।
हद है।
हैलो, मॉम।
क्या जेलॉ वहाँ है? क्योंकि, अगर वह है, तो शायद तुम…
जेनिफ़र लॉरेंस यहाँ है और मैं उसे कंधे तक
बाल कटवाने के लिए नहीं कहूँगा। समझी?
मैं आपसे जल्द ही बात करूँगा। आपसे प्यार है। अलविदा।
- ए, मैट। तुम ठीक हो? - हाँ, मैं ठीक हूँ।
पक्का?
क्या बस मुझे ही लग रहा है या ज़ोई क्रैविट्ज़ सच में मुझे ज़्यादा पसंद नहीं करती है?
मुझे पता था। बस भी करो, मैटी।
मिच वाइट्ज़ ने मुझे बताया कि वह तुम्हें इतना पसंद करती है कि तुम्हें "ब्लैकविंग" की पेशकश की।
हाँ। मेरा मतलब, शायद मैं इस बारे में ज़्यादा ही सोच रहा हूँ।
बस ऐसा लगता है कि वह मुझे फ़िल्म निर्माण की टीम का हिस्सा नहीं समझती है।
और अब मुझे चिंता है कि अगर वह जीती, तो वह अपने भाषण में मेरा शुक्रिया अदा नहीं करेगी,
पर शायद यह मायने भी नहीं रखता है। है न?
अरे, नहीं, यह बेहद ज़रूरी है।
- बेहद ज़रूरी है? - एक…
एक कार्यकारी अधिकारी के लिए यही सबसे असंतोषजनक बात है।
- फ़िल्म में कहीं तुम्हारा नाम नहीं है। है न? - बिल्कुल! हाँ, हाँ!
और अगर उसने शुक्रिया अदा नहीं किया, तो एक तरह से तुम्हारा कोई वजूद ही नहीं होगा।
- सही कहा! हाँ! - हे भगवान।
हे भगवान, जब मेरा शुक्रिया अदा नहीं किया जाता था, मैं घर पहुँचने तक पूरे रास्ते लिमो में रोती थी।
पर अब, मैं नामांकित हूँ।
यह नौकरी से निकाले जाने के फ़ायदों में से एक होगा।
ठीक है। देखो, अगर आज रात को तुम लोग जीते, तो क्या तुम अपने भाषण में मेरा शुक्रिया अदा करोगी?
अरे, मैटी, बेशक मैं करती। पर, नहीं, हम सभी सहमत हुए हैं
कि ज़ोई ही भाषण देगी।
क्या तुम ज़ोई को अपने भाषण में मेरा शुक्रिया अदा करने को कहोगी?
हाँ, मैं… तुम मज़ाक नहीं कर रहे हो।
नहीं, मैं मज़ाक नहीं कर… देखो, मैं ख़ुद उसे मेरा शुक्रिया अदा करने को कहूँगा, समझी?
- नहीं, तुम ऐसा नहीं करोगे! - क्यों? क्यों नहीं?
नहीं, कभी… एक्टरों को कभी शुक्रिया अदा करने को नहीं कहना चाहिए। यह बेहद दयनीय है।
क्या कुछ चाहना और उसे माँगने से डरना ज़्यादा दयनीय नहीं है?
इस मामले में नहीं। अगर तुम यह नहीं चाहते कि उसे पता चले कि तुम औरों के मुहताज हो।
मैं औरों का मुहताज नहीं हूँ। बस चाहता हूँ कि आज रात को मेरा शुक्रिया अदा किया जाए।
अगर यह गोल्डन ग्लोब्स के भाषण में
शुक्रिया अदा किए जाने का मेरी ज़िंदगी में इकलौता मौका हुआ तो?
मैटी, मैं तुमसे प्यार करती हूँ, पर मुझे जाकर उल्टी करनी है।
क्या? तुम ठीक हो?
हाँ, मैं ठीक हूँ। बढ़िया हूँ। पर, बस…
जब भी मैं किसी सपने के साकार होने के क़रीब होती हूँ…
तब मैं उल्टी करती हूँ।
"द बॉयज़" से, कृपया स्वागत कीजिए, एरिन मॉरिआर्टी
और एन्टनी स्टार का।
- कैसे हो? - हाँ, बढ़िया।
लोगों को रात भर टेड सरैंडोस की तारीफ़ करते हुए देखने को बेताब हूँ, है न?
हाँ। कम से कम तुम डच ब्रह्मचारियों के एक ऐसे दल के साथ नहीं बैठे हो
जिन्होंने कोई हॉरर शो बनाया है जिसके बारे में मैंने कभी नहीं सुना।
मैं एक योप नामक आदमी के बग़ल में बैठा हूँ जो मुझसे बात नहीं कर रहा है।
कमीना कहीं का।
इसलिए तुम्हारी रात चाहे जितनी भी बुरी बीत रही है, मेरी रात उससे ज़्यादा बुरी है।
रुको। तुम मुझे क्यों घूर रही है?
यार, क्या यह सच में आजकल का फ़ैशन है?
किस फ़ैशन की बात कर रही हो?
मेरा मतलब… तुमने केप पहना हुआ है।
अरे, हाँ। हाँ। अरे, हाँ।
बेशक। यह एक औपचारिक कार्यक्रम है। औपचारिक केप।
ठीक है। सच में, श्री होमलैंडर? मेरा मतलब…
सच में। मैं ज़िंदगी भर केप पहनता आया हूँ।
अब मैं यह पहनना नहीं छोड़ूँगा। मैं जहाँ से हूँ, यह बेहद आम चीज़ है।
हे भगवान। तुम्हारी मातृभूमि न्यूज़ीलैंड है, ट्रांसिल्वेनिया नहीं।
ठीक है। ठीक है। शांत हो जाइए।
और मिनीसीरीज़ या टेलीविज़न फ़िल्म में सर्वश्रेष्ठ सहायक अभिनेता के विजेता हैं…
अरे…
- अभिनय के सुपरहीरो। एडम स्कॉट! - एडम स्कॉट!
यह तुमने जीता।
क्या?
- हे भगवान। - स्टेज पर जाओ!
लगभग 20 साल पहले, वह मेरे सोफ़े पर सोया करता था।
सन् 2000 में, वह मेरे सोफ़े पर सोया करता था।
हे भगवान। यह… वाह! मुझे इसकी उम्मीद नहीं थी।
मैंने सच में कोई भाषण तैयार नहीं किया है,
तो शायद मैं बस मेरे सह-कलाकारों, ईथन और ज़ॉनकार्लो का शुक्रिया अदा करूँगा।
बेशक, हमारे निर्देशक, स्टीवन सॉडरबर्ग का भी।
मेरे एजेंटों का। मेरी पत्नी और बच्चों का।
नेटफ़्लिक्स में सभी का। सभी लोगों का… टेड सरैंडोस का।
टेड, मुझे तुमसे प्यार है।
पता है क्या? यहाँ अंदर आते समय, मैं मेरे एक पुराने दोस्त से मिला।
वह आदमी जिसके सोफ़े पर मैं सोया था, जब मैं पहली बार यहाँ आया था।
तो अगर मैं सबका शुक्रिया अदा कर ही रहा हूँ, तो मुझे सैल सैपरस्टीन का भी शुक्रिया अदा करना चाहिए।
चलो, यार!
- यार, देखो क्या हुआ। - धन्यवाद।
- तुम क्या कर रहे हो? - पता नहीं।
- सैल सैपरस्टीन! - धन्यवाद। धन्यवाद।
वह क्या था?
वाह। बधाई हो।
और शायद पूरा अमरीका मुझसे सहमत होगा जब मैं कहूँगा,
"यह सैल सैपरस्टीन कौन है?"
हाँ, वह मैं हूँ!
ठीक है, सर।
शायद आप ग्लोब्स के इतिहास में सबसे उत्साही सीट भरने वाले व्यक्ति होंगे।
उनके लिए तालियाँ। ठीक है, हम जल्द ही लौटेंगे।
धन्यवाद।
सैल! वह बेहद मज़ाकिया था!
- यार, वह शानदार था, है न? - अभी-अभी क्या हुआ?
मैं पागल हो रहा हूँ। मेरे फ़ोन पर कॉलों और संदेशों की भरमार लग गई है।
- यो, यो, यो। मैं मीम बन गया हूँ, मैट। - हे भगवान। तुम इतने प्रसिद्ध हो गए हो।
- वाह। बधाई हो। यह शानदार है। - मैं कमबख़्त मीम बन गया हूँ, जानेमन!
ऐसा लग रहा है कि मैंने कोकेन ले रखी है, इसलिए मैं जाकर थोड़ी कोकेन लूँगा
और देखूँगा कि क्या होता है। यह मेरी ज़िंदगी की सबसे बढ़िया रात है।
- मुझे तुम दोनों से प्यार है। - तुमसे बेहद प्यार है!
- वह रोमांचक था। - बेहद मज़ाकिया था।
वह बेहद रोमांचक था।
- तो, ज़ोई, इन स्वीकृति भाषणों को… - हाँ।
…लिखने की शुरुआत कैसे की जाती है, हँ?
मतलब, कैसे फैसला लेती हो कि किसका शुक्रिया अदा करोगी, समझी?
दरअसल मैंने इस बारे में सोचा ही नहीं है।
मेरा मतलब, मुझे नहीं लगता कि हम जीतेंगे, इसलिए…
नहीं, मुझे लगता है कि तुम्हारे जीतने की पूरी संभावना है।
मुझे ऐसा नहीं लगता है, पर नामांकित होना सम्मान की बात है, समझे?
हाँ। पर क्या तुम कोई मज़ाकिया भाषण दोगी?
या फिर फ़िल्म को बनाने में मदद करने वाले
सभी लोगों का शुक्रिया अदा करते हुए एक भावपूर्ण भाषण दोगी?
मैंने इस बारे में सच में नहीं सोचा है क्योंकि हम नहीं जीतेंगे।
पर शायद, अगर मैं जीती, जो कि मैं नहीं जीतूँगी…
मैं बस हॉलीवुड फ़ॉरेन प्रेस और अन्य नामांकित लोगों
और टीम "ओपन" को धन्यवाद कहूँगी।
- हाँ। टीम "ओपन।" सही कहा। - बेहद स्मार्ट हो, ज़ोई। हाँ, समझदारी से काम लो।
- तुम्हें बनीनी जैसा भाषण नहीं देना चाहिए। - है न?
नहीं, पर साथ ही, कई लोगों ने इस फ़िल्म को जीवंत करने के लिए कड़ी मेहनत की है
और तुम किसी को भूलना नहीं चाहोगी।
ए, तुम स्लाई स्टलोन से नहीं मिली हो,
- है न? - नहीं!
- उसके साथ सेल्फ़ी लेना ज़रूरी है, तो आओ। - तुमने उसके बारे में मुझे काफ़ी कुछ बताया है।
एक आइकॉन मेरा दूसरे आइकॉन से परिचय करा रही है!
और ग्लोब जाता है…
धन्यवाद। धन्यवाद। धन्यवाद।
…"इन्टेन्डेड कॉन्सक्वेन्सस" के लिए क्विंटा ब्रॉनसेन को!
- ए। - ए, यार।
- बधाई हो, यार। - धन्यवाद।
वह बेहद मज़ाकिया था, जैसे तुमने सैल का शुक्रिया अदा किया।
अरे, हाँ। हाँ, वह बस
अचानक मुँह से निकल आया, समझे?
यह मज़ाकिया है। कुछ लोग ग्लोब्स भाषण में धन्यवाद पाने के लिए
अपना पूरा करियर इंतज़ार करते हैं। पता नहीं वे कैसा महसूस करते हैं, हँ?
हाँ। मेरा मतलब, सच कहूँ तो, मुझे नहीं लगता कि कोई इन चीज़ों पर
ध्यान दे रहा है, समझे?
- सही कहा, है न? किसे परवाह है? - हाँ।
हे भगवान! ठीक है। इसके लिए बहुत-बहुत धन्यवाद।
हॉलीवुड फ़ॉरेन प्रेस को धन्यवाद।
शानदार एलेग्जेंडर पेन द्वारा निर्देशित होना सच में एक सम्मान की बात थी
और मैं यूनिवर्सल की डॉना लैंगली और यूनिवर्सल के सभी लोगों का शुक्रिया अदा करना चाहूँगी।
हमारे शानदार निर्माताओं और कलाकारों और कर्मी दल का भी।
और पता है क्या? देखो, मैं उससे कभी नहीं मिली, पर वह बेहद शानदार इंसान लगता है
और अगर एडम स्कॉट उसे पसंद करता है, तो वह कितना बुरा हो सकता है?
सैल सैपरस्टीन, मैं तुम्हारा भी शुक्रिया अदा करना चाहूँगी!
अरे, वह रहा! धन्यवाद, सैल!
अरे, हाँ! अरे, वह मैं हूँ! वह मैं हूँ! हाँ! हाँ, मैं यहाँ हूँ।
हे भगवान! सैल सैपरस्टीन?
क्या?
और अब, जिन्हें श्रद्धांजलियाँ पसंद हैं,
यह इस रात का वह हिस्सा है जिसका आप इंतज़ार कर रहे थे।
इस साल हमने जिन लोगों को खोया, उन पर एक नज़र।
कृपया अंत तक अपनी तालियाँ रोके रखें। वे यही चाहते।
याद में
- फिर से सैल का ज़िक्र। यह कितना मज़ेदार है न? - हाँ।
- धन्यवाद। ए। - ए, गैबी।
- कैसी हो? - अच्छी, हाँ।
मेरा मतलब, एक प्रचारक के लिए यह एक अजीब रात है…
- हाँ। हाँ। - …पर मैं अच्छा महसूस कर रही हूँ।
- मुझे लगता है कि हमारी लड़की जीत सकती है। - हाँ। सच में। हाँ।
- यह अच्छी अनुभूति है, हँ? हाँ। - जानती हूँ। यही उम्मीद कर रही हूँ। ठीक है।
ए, यो। तो, क्या ज़ोई ने तुम्हारे साथ अपने स्वीकृति भाषण पर चर्चा की थी?
- बेशक। हाँ। - हाँ।
उसने आज सुबह मुझे वह भेजा और हमने उसे प्रॉम्प्टर में डाल दिया, अगर वह जीत जाती है तो।
हाँ। तो, क्या तुम्हें याद है कि वह…
- वह अपने भाषण में किसका शुक्रिया अदा करेगी? - शायद, हाँ।
अह-हँ। ठीक है, देखो, मैं सीधे पूछूँगा।
अगर वह आज रात को जीती, तो क्या मैं उन लोगों में से एक हूँ जिनका वह शुक्रिया अदा करेगी?
मुझे नहीं लगता कि मुझे यह याद है क्योंकि भाषण बहुत लंबा है।
क्या मेरा नाम भाषण में है? बस मुझे बता दो। क्या भाषण में मेरा ज़िक्र है?
उस ड्राफ़्ट में नहीं जो हमने प्रॉम्प्टर में लोड किया था, नहीं।
शो देखो और मज़े करो।
और नेटफ़्लिक्स के टेड सरैंडोस को विशेष धन्यवाद। बहुत-बहुत धन्यवाद।
हाँ, बेशक। टेड सरैंडोस। वह कमबख़्त इंसान।
बहुत-बहुत धन्यवाद।
और मुझे लगता है कि सैल सैपरस्टीन को धन्यवाद देना…
जीन स्मार्ट
…कुछ हद तक अच्छी क़िस्मत के लिए बुद्ध की मूर्ति के पेट को सहलाने जैसा हो गया है।
सिवाय इसके कि इस मामले में मैं पहले ही जीत चुकी हूँ, इसलिए इसका कोई मतलब नहीं बनता है।
फिर भी, इस व्यवसाय में, दरअसल किसी चीज़ का कोई मतलब नहीं बनता है, है न?
इसलिए… धन्यवाद, सैल सैपरस्टीन!
यह क्या हो रहा है?
धन्यवाद, जीन स्मार्ट। धन्यवाद, जीन स्मार्ट।
यह मैं हूँ! यह मैं हूँ। वहाँ।
ठीक है, ठीक है, ठीक है।
- ए, यार। कैसे हो, मेरे भाई? - ठीक हूँ।
तो, ज़ोई क्रैविट्ज़ को डर है कि वह अपने स्वीकृति भाषण में किसी का नाम भूल गई है।
मैं बस सुनिश्चित करना चाहता हूँ वह नाम वहाँ हो, अगर वह जीतती है तो।
हाँ, सारे भाषणों की जाँच हो गई है और वे लोड हो गए हैं,
इसलिए अब मैं उनमें बदलाव नहीं कर सकता।
तुम बदलाव कर सकते हो। तुम्हारे पास कीबोर्ड है। बस टाइप कर दो।
हाँ, मेरे पास कीबोर्ड ज़रूर है, पर मुझे बदलाव करने के लिए ज़ोई या उसकी प्रचारक की
अनुमति चाहिए होगी। यही नियम है।
हाँ। वे दोनों अभी वहाँ व्यस्त हैं,
पर उन्होंने बस मुझे यहाँ आकर बदलाव करवाने को कहा, इसलिए…
हाँ, हाँ। और तुम कौन हो?
- मैं… मैं… - बैठो।
…कॉन्टिनेंटल पिक्चर्स में काम करता हूँ। उन्होंने ज़ोई की फ़िल्म बनाई।
तो ख़ैर, वह नाम मैट रैमिक है।
वह कॉन्टिनेंटल स्टूडियोज़ का प्रमुख है और ज़ोई…
वह चिंतित है कि वह अपने भाषण में उसका नाम डालना भूल गई।
अगर उसने उसका शुक्रिया अदा नहीं किया, तो उसे बहुत बुरा लगेगा, तो…
- ए। - ए।
तुम यहाँ क्या कर रहे हो?
मैं… तुम यहाँ क्या कर रही हो?
मैंने अभी-अभी तुम्हें टेबल पर देखा था।
हाँ, मैं अवॉर्ड भी दूँगी। इसलिए अपनी लाइनें दोबारा देखना चाहती थी।
हाँ, मिस क्रैविट्ज़, क्या आपने इस आदमी से अपना स्वीकृति भाषण बदलने के लिए कहा?
माफ़ करना, मैट… क्या?
तुम मैट हो?
उसने मुझे आपके भाषण में अपना नाम, मैट, डालने को कहा।
- मैं… - यह क्या हो रहा है?
मैं मज़ाक कर रहा था।
वह मज़ाक नहीं कर रहा था।
क्या तुम…
देखो, मैं बस तुम्हें तुरंत समझाता हूँ, ठीक है?
हाँ, कृपया समझाओ।
दरअसल यह बहुत सरल है। मैं बस…
मैं बस यह नहीं चाहता था कि तुम अपने भाषण में मेरा शुक्रिया अदा करना भूलो।
और तुम्हें लगा कि कमबख़्त रॉन बर्गेंडी की तरह
टेलीप्रॉम्प्टर पर जो भी होगा, मैं वही कहूँगी?
मुझे यही उम्मीद थी।
मुझे इस फ़िल्म पर बहुत गर्व है,
और मैंने न इसे लिखा और न ही निर्देशित किया, और लोगों को मेरे योगदान के बारे में
केवल तभी पता चलेगा जब तुम अपने भाषण में मेरा शुक्रिया अदा करोगी।
और सच कहूँ तो, मुझे लगा कि तुम्हें इसकी परवाह नहीं होगी।
ऐसा लगता है कि तुम्हें इन अवॉर्ड वगैरह की बिल्कुल भी परवाह नहीं है, समझी?
ठीक है। एक बात साफ़ समझ लो। मुझे परवाह है। काफ़ी परवाह है।
पर तुम कहती रहती हो कि यह बेहद बचकाना है।
मैं नाटक कर रही हूँ! मैं अमीर बन चुकी हूँ। प्रसिद्ध हो चुकी हूँ।
अब केवल अवॉर्ड जीतना ही बचा है।
ठीक है, बढ़िया है! तो फिर, तुम समझती हो कि यह कितना ज़रूरी है।
इसलिए मैं चाहता हूँ कि मेरा शुक्रिया अदा किया जाए, इसलिए मैं…
हाँ, मैं समझती हूँ। पर तुम मेरी योजना का हिस्सा नहीं हो।
मैंने बेहद बारीक़ी से यह योजना बनाई है और मैं नहीं चाहती कि मेरा भाषण लंबा हो।
वह बेहद शर्मनाक होता है।
पर मुझे लगा था कि तुम्हें यह भी नहीं लगता कि तुम जीतोगी।
मैं ज़रूर जीतूँगी।
मैं उन हॉलीवुड फ़ॉरेन कमीनों द्वारा आयोजित
हर लंच और ब्रंच पर गई हूँ।
मैंने काफ़ी मेहनत की है और मैं यह ज़रूर जीतूँगी।
केवल तीन शब्द हैं। "धन्यवाद, मैट रैमिक।"
मैं चाहता हूँ कि तुम बस इतना ही कहो, समझी?
तुम समझ नहीं रहे हो। मैंने आईने के सामने लाखों बार इसका अभ्यास किया है।
अब मैं इसे नहीं बदल सकती। यह एकदम सही है।
मैं पहले तो सच में चौंकूंगी, फिर बहुत विनम्र हो जाऊँगी,
फिर कृतज्ञता से अभिभूत होकर रोने लगूँगी।
फिर मैं ख़ुद को सँभालूँगी, टीम "ओपन" को बहुत-बहुत धन्यवाद दूँगी, और बस।
अगर मैं न होता, तो यह फ़िल्म बनती ही नहीं। मैंने इसकी अनुमति दी थी।
तुम और मैं, हम टीम "ओपन" हैं, समझी?
- तुम यह सच में तो नहीं मान सकते? - मैं मानता हूँ!
हे भगवान। यह बहुत दुखद है।
यार, चुप रहो।
मैं यहाँ क्रिस्टोफ़र नोलन को अपनी प्रतिभाएँ दिखाने की कोशिश कर रहा हूँ,
पर बस तुम्हारा रिरियाना ही सुनाई दे रहा है।
हमें बेहद खेद है, रामी, और तुम आज रात शानदार प्रदर्शन कर रहे हो।
ज़ोई, मैं तुम पर नहीं चिल्ला रहा था। यह कमबख़्त आदमी जो भी है, मैं इस पर चिल्ला रहा था।
मुझे तुम और तुम्हारी फ़िल्म बेहद पसंद है।
यह सच में अच्छी है। केवल विविधता के मामले में नहीं।
- तुम ज़रूर जीतोगी। - हे भगवान। अरे, मुझे तुमसे बेहद प्यार है।
हम नहीं जीतेंगे, पर तुमसे बेहद प्यार है।
ज़ोई, मैं तुमसे अनुरोध कर रहा हूँ। मेरी माँ देख रही है।
मुझे अपने चुटकुलों का अभ्यास करना है।
अरे, नहीं। अरे, नहीं, नहीं, नहीं।
हे भगवान, नहीं। धत्!
अरे, नहीं। अरे, नहीं, नहीं। अरे, नहीं।
मैट!
हाँ। मुझे वह मिल गया है। हाँ, मैं उसे अभी बताऊँगा।
यो, क्या बात है?
ज़ोई का फ़ोन था। वह "ब्लैकविंग" वाला सौदा रद्द कर रही है।
तुम सच में… उसने तुम्हें अभी बताया? तुम सच में…
हाँ, उसने अभी-अभी मुझे फ़ोन करके कहा कि तुमने उसके स्वीकृति भाषण में
- अपना नाम डालने की कोशिश की? - अरे, नहीं।
क्या तुम पागल हो गए हो?
वह बेहद नाराज़ है, समझे?
तुम्हारा शुक्रिया अदा करना तो छोड़ो, वह फिर कभी तुम्हारे जैसे यहूदी के साथ काम नहीं करेगी।
अभी इन कमबख़्त मज़ाकों का समय नहीं है, समझे?
मज़ाक नहीं कर रहा। तुम्हें लगता है कि मैं मज़ाक कर रहा हूँ?
हमें "ब्लैकविंग" बनानी होगी, समझे? यह प्राथमिकता है।
- हाँ, मैं यह समझता हूँ। - तुम्हें हालात ठीक करने होंगे!
मुझे? मैं क्या…
हाँ! पहले दिन की बिक्री। हम उसे पहले दिन की बिक्री से हिस्सा देंगे।
- सच में? - हाँ।
अरे, अब तुम एक समझदार यहूदी की तरह बातें कर रहे हो।
जब युवा लेखक मुझसे मनोरंजन व्यवसाय में
सफलता पाने के बारे में सलाह माँगते हैं,
मैं उन्हें तीन बातें बताता हूँ : पहली, छोटा बेहतर है।
दूसरी, तेज़ बेहतर है। तीसरी, किसी की सलाह मत लो।
लाइफ़टाइम अचीवमेंट अवॉर्ड ऐरन सोरकिन
मेरे लंबे करियर को देखते हुए, एक ही भाषण में इतने सारे लोगों का
शुक्रिया अदा करना असंभव है, इसलिए मैं संक्षेप में कहूँगा।
धन्यवाद, सैल सैपरस्टीन।
हाँ, आ जाओ।
- हाँ! हाँ! यह आदमी। - सैप को नज़रअंदाज़ नहीं कर सकते।
यह आदमी।
- वह मैं हूँ। वह मैं हूँ। वह मैं हूँ। - हे भगवान। हे भगवान।
हाँ!
- मुझे तुमसे प्यार है, ऐरन सोरकिन। - हाँ!
- सैप को नज़रअंदाज़ नहीं कर सकते। - हाँ!
सैल सैपरस्टीन!
- ए, टेड। - ए, मैट।
मुझे तुमसे पूछना होगा, यार, तुम इन सभी एक्टरों को अपने भाषणों में
तुम्हें धन्यवाद देने के लिए कैसे राजी कर लेते हो?
क्या तुम रोज़ सेट पर जाते हो,
उन्हें फलों की कमबख़्त टोकरियाँ वगैरह देते हो?
नहीं, यह कॉन्ट्रैक्ट में होता है।
नहीं, मैं उन्हें मजबूर करता हूँ। उन्हें मेरा शुक्रिया अदा करना ही होगा।
- सच में? - हाँ।
हाँ, मैं इतनी ज़रूरी चीज़ को क़िस्मत के भरोसे नहीं छोड़ूँगा।
हाँ, नहीं। वाह, यह बहुत बढ़िया है।
मुझे भी अब से यही करना होगा।
हाँ। हाँ, है न?
मेरा मतलब, वरना वे हमारा शुक्रिया अदा क्यों करेंगे?
हम कार्यकारी अधिकारी हैं, वे कलाकार हैं।
हाँ, मेरा मतलब, मैं… मेरा मतलब…
- मैं एक कलाकार हूँ, इसलिए… - अच्छा मज़ाक है।
नहीं, मेरा मतलब, मैं हूँ। मेरा मतलब, हम… हम दोनों कलाकार हैं, टेड।
मैं कलाकार नहीं हूँ।
पर मैं तो कलाकार हूँ।
भले ही तुम इतने पागल हो कि सच में ऐसा मानते हो,
पर यह असली कलाकारों के सामने मत कहना।
मुझे लगता है कि तुम्हारी श्रेणी अगली है।
धत्।
बेवकूफ़ कहीं का।
अवॉर्ड सीज़न का सबसे बुरा हिस्सा होता है,
ध्यान आकर्षित करने की लगातार कोशिश।
है न, बैशा? हमें चापलूसी से नफ़रत है न?
हाँ, डॉग सिटर आख़िरी समय में नहीं आया और बैशा को अकेले रहना पसंद नहीं है।
पर कसम से, इसने ग्रीनरूम में टट्टी नहीं की।
डेम जुडी डेंच ने किया था, पर जुडी, मैं वह साफ़ कर दिया।
मुझे तुमसे प्यार है।
सर्वश्रेष्ठ मोशन पिक्चर, म्यूज़िकल या कॉमेडी का अवॉर्ड देने वह आ रहे हैं जिन्होंने कभी भी दोनों ही
नहीं बनाई है। ज़ैक स्नाइडर का स्वागत कीजिए।
धन्यवाद।
अब, अगर किसी को लगता है कि यह शो जल्दी ख़त्म हो गया
या पर्याप्त लंबा नहीं है, तो चिंता मत कीजिए, मैं फ़िल्म का छह घंटे का,
ब्लैक-एंड-वाइट, 4:3 संस्करण रिलीज़ करूँगा, स्नाइडर कट स्टाइल में,
जो डिजिटल डाउनलोड और ब्लू-रे में उपलब्ध होगा, 29.99, तो उसका इंतज़ार कीजिए।
वह कमाल की फ़िल्म होगी।
ठीक है, तो शुरू करें?
सर्वश्रेष्ठ मोशन पिक्चर, म्यूज़िकल या कॉमेडी के उम्मीदवार हैं,
"डॉग्स आर पीपल टू"…
"इन्टेन्डेड कॉन्सेक्वेन्सेस,"
"व्हिप-स्मार्ट," "ओपन"…
हाँ।
…और आख़िरकार, "डे लिलीज़।"
गोल्डन ग्लोब जाता है…
सैल सैपरस्टीन को। नहीं! "ओपन" को!
- "ओपन!" "ओपन!" हाँ! हाँ! - हे भगवान। हे भगवान!
हाँ! हाँ, हम जीत गए। हाँ, हाँ।
- पैटी! बधाई हो। तुम जीत गई। - हे भगवान।
मैंने अवॉर्ड जीता। हमने कर दिखाया। हम सफल हुए।
मैं जीत गई। यह हो रहा है।
- यह शानदार है। यह शानदार है। - धन्यवाद।
हे भगवान।
वाह। वाह।
मुझे इसकी उम्मीद नहीं थी। मुझे पता है कि लोग यही कहते हैं,
पर मुझे सच में उम्मीद नहीं थी। वाह।
मुझे सच में विश्वास नहीं हो रहा है कि मेरी तुलना
एलेग्जेंडर पेन जैसे दिग्गज
और "डे लिलीज़" में कहानी कहने की उनकी उत्कृष्ट कला,
या जॉनाथन लवीन और उनकी हास्यप्रद और हृदयस्पर्शी "डॉग्स आर पीपल टू" के साथ हो रही है।
यह बेहद बचकाना है कि वे इस तरह हमारा एक-दूसरे से मुक़ाबला करवाते हैं…
हाँ।
…और इसलिए मैं हम सब की ओर से यह अवॉर्ड स्वीकार करती हूँ।
और… माफ़ कीजिए।
मैं बहुत… मैं बहुत आभारी हूँ कि यह मेरी जीविका है।
कला बनाना और दिल से कहानियाँ कहना एक विशेषाधिकार है
और मैं इसे हल्के में नहीं लेती।
हॉलीवुड फ़ॉरेन प्रेस को धन्यवाद। मेरे शानदार कलाकारों और कर्मी दल को धन्यवाद।
और हाँ, धन्यवाद, सैल सैपरस्टीन, जिसने सच में मेरी फ़िल्म पर काम किया!
और मेरी भरोसेमंद निर्माता, मेरी गुरु, मेरी सबसे अच्छी दोस्त, पैटी ली को धन्यवाद।
अरे, ज़ो।
मुझे तुमसे प्यार है। मैं…
और एक और इंसान है जिसे मैं धन्यवाद कहना चाहूँगी।
- मेरी बात मत काटना। - हे भगवान। हे भगवान।
उसे पहले दिन से ही फ़िल्म पर भरोसा था।
उसके बिना, यह फ़िल्म नहीं बनती,
इसलिए मैं इस मौके पर
धन्यवाद कहना चाहूँगी,
मैट रैमिक को।
ठीक है। हाँ, हाँ, ज़ोई आ गई।
तो, मेरा भाषण कैसा था?
क्योंकि मुझे सच में नहीं लगा था कि मैं जीतूँगी, इसलिए स्टेज पर जाकर मैं बड़बड़ा रही थी।
- मुझे पता भी नहीं कि मैं क्या कह रही थी। - लोग मंत्रमुग्ध थे।
- सच में? - हाँ। वह इतना सच्चा
और मनमोहक था। और दिलकश था।
- धन्यवाद। मुझे तुमसे प्यार है। - ए।
- उसने तुम्हारा नाम नहीं लिया। - जानता हूँ। जानता हूँ।
हमने एलन फ़्रीडलैंड के लिए उप-शीर्षक भी चलाए थे, जो अब पूरी तरह से बहरा हो चुका है।
पर तुम्हारा नाम नहीं आया! क्या हुआ?
समझ नहीं आ रहा कि आपको क्या बताऊँ, मॉम। माफ़ करना। यह एक पेचीदा स्थिति है।
मैं इस बारे में आपको बाद में बताऊँगा, ठीक है? मुझे जाना होगा।
- ठीक है, पर मुझे बाद में फ़ोन करना। - आपसे प्यार है। अलविदा।
- कैसे हो, कमीने? - हम जीत गए!
- हमने कर दिखाया! - हमने कर दिखाया!
और अंदाज़ा लगाओ कि "द एंकलर" ने आज रात के शीर्षक में क्या लिखा।
"शाम के सबसे महत्वपूर्ण इंसान हैं कॉन्टिनेंटल वीपी प्रोडक्शन, सैल कमबख़्त सैपरस्टीन।"
अरे, वाह।
यह सब बस इसलिए हुआ क्योंकि तुमने एडम स्कॉट को अपने गंदे सोफ़े पर सोने दिया था।
- तुमने आधिकारिक तौर पर हॉलीवुड जीत लिया है। - तुमसे प्यार है।
- सैप! यार, देखो हमने क्या किया! वाह! - नहीं! यार! यार! चलो।
- हाँ! - हमने कर दिखाया!
ए, सुनो। जिमी किम्मल ने द पेंटहाउस किराये पर लिया है।
यह सबसे बेहतरीन आफ़्टर-पार्टी होगी। तुम चलना चाहोगे?
- मुझे जिमी किम्मल बेहद पसंद है! मैं ज़रूर चलूँगा! - हाँ!
- मैं कल काम पर नहीं आऊँगा! - ठीक है। हाँ।
- सैल सैपरस्टीन! - हाँ!
हैलो।
- बहुत ख़ूब। - धन्यवाद। बहुत-बहुत धन्यवाद।
रुको, मैट! तुम कहाँ जा रहे हो?
मेरी गाड़ी आ गई। मैं बस घर जा रहा हूँ। यह… मैं काफ़ी थक गया हूँ।
- तुमने उसे बताया? - मैं बताने ही वाली थी।
- क्या बताना है? - वह सौदा तय करने को तैयार है।
हम फ़िल्म बनाएँगे। टीम "ब्लैकविंग!"
- टीम कमबख़्त "ब्लैकविंग!" - सच में?
- हाँ! - हे भगवान! टीम "ब्लैकविंग!" हाँ!
धन्यवाद, धन्यवाद, धन्यवाद!
- शुभ सब्बाथ। - अरे, हाँ। तुम्हें भी।
- सच में, धन्यवाद। - हाँ।
तुम एक और शानदार फ़िल्म बनाओगी। हम कुछ सालों में जल्द वापस लौटेंगे।
- तुम्हें एक और अवॉर्ड मिलेगा। - मुझे नहीं लगता, पर…
- मैं तुमसे जल्द बात करूँगा। - मैट, रुको! मेरी बात कट गई थी,
पर तुमने सुना न कि मैंने धन्यवाद कहा था?
हाँ। मैंने देखा। तुम्हारे होंठ हिलते देखे।
- तुमने मेरा नाम लिया था। मैं इसकी सराहना करता हूँ। - हाँ।
मुझे खेद है कि मैंने वहाँ इतना अजीब बर्ताव किया, इसलिए…
- हाँ। - नहीं, नहीं। कोई बात नहीं, कोई बात नहीं।
पर सच में, मैं दिल से कह रही हूँ। धन्यवाद। "ओपन" बनाने की अनुमति देने के लिए धन्यवाद।
वैसे, मुझे शुरू से ही तुम पर विश्वास था
और अंत में, तुम कलाकार हो, मैं तो बस कार्यकारी अधिकारी हूँ।
- शुभरात्रि। ठीक है। - हाँ। मैं तुमसे जल्द बात करूँगा।
- हैलो! - ज़ोई! ए, जानेमन! ए!
अरे, मैट। किसी दिन तुम्हें भी अवॉर्ड मिलेगा।
बस पहले तुम्हें नौकरी से निकाले जाना होगा।
शायद यह जल्द ही होगा।
बधाई हो, पैटी। तुम सच में इसकी हक़दार हो, समझी?
- धन्यवाद। - मैं तुम्हारे लिए ख़ुश हूँ। हाँ। धन्यवाद।
- धन्यवाद, मैट रैमिक! - धन्यवाद, पैटी ली!
- टीम "ओपन!" हाँ! व्हू! टीम "ओपन!" - टीम "ओपन!"
हाँ! हाँ!
धत्!
आपकी फ़िल्म हार गई?
नहीं, वह जीत गई।
कृपया, मुझे घर ले चलो।
ठीक है।
उप-शीर्षक अनुवादक : मून कलिता